|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

3 юни 2025 г.

## „Моят майстор“ осигурява спешна помощ при неочаквани повреди в дома

* *„Моят майстор“ е нова избираема услуга от A1, която се предлага без допълнително заплащане на активна позиция Select.*
* *Предоставя 24/7 помощ при спешни битови инциденти – от аварии с водопроводни и електрически инсталации, до счупени брави и вредители.*
* *Услугата е с национално покритие и могат да бъдат сключени абонаменти за различни адреси, включително на близки и приятели.*

Клиентитена A1 могат да разполагат с абонамент за бързо и удобно решение при нужда от съдействие за непредвидени домашни повреди, изискващи спешна реакция. Сред тях са широк набор от инциденти в домакинството, като повреда на електрическа или водопроводна инсталация, основната отоплителна система, счупена брава, поява на вредители и други. Абонатите на мобилни и фиксирани плановемогат да активират новата услуга [„Моят майстор“](https://www.a1.bg/moyat-maistor) без допълнително заплащане, като част от плана си на свободна позиция Select, или като самостоятелен абонамент срещу месечна такса от 4,99 лева.

Потребителите могат да я активират изцяло дигитално през Моят А1. При необходимост от спешно съдействие те могат да заявят посещение от специалист на единен номер, независимо от типа на проблема, с който са се сблъскали.

„С „Моят майстор“ надграждаме начините, по които помагаме на нашите клиенти в ежедневието. Непрекъснато разширяваме разнообразието от избираеми услуги с практични възможности с реална стойност за ежедневието, които потребителите могат да добавят към своя абонамент. Така предоставяме решение, което носи сигурност и спокойствие с един клик“, **коментира Майя Раковска, директор „Продукти, услуги и роуминг“ в A1 България.**

Услугата осигурява 24/7 достъп до помощ от професионалисти в цялата страна, с покритие до 300 евро на заявка. В нея са включени разходите за материали и клиентите могат да използват услугата до 3 пъти годишно. Това не само пести време за търсене на надежден специалист, но и дава спокойствие при спешна ситуация.

За ползване на услугата е необходимо титулярят по договора с А1 да активира абонамента, като в него може да бъде включен и адрес, различен от този на клиента. Така абонатите на [„Моят майстор“](https://www.a1.bg/moyat-maistor) имат възможност да се погрижат в случай на спешна повреда за свои близки, приятели или наематели.

Услугата „Моят майстор“ се предлага в партньорство с Allianz Partners - дружество, част от Allianz SE, специализирано в предоставянето на съдействие при възникване на непредвидена ситуация за дома (домашен асистанс). Новото предложение от А1 е част от богатата палитра избираеми услуги Select, с които телекомът предоставя възможност на клиентите да персонализират плана си, като включат практични решения за ежедневието. Те могат да променят избора си веднъж на месец, когато потребностите и предпочитанията им се променят. Разнообразието от допълнителни възможности удовлетворява много широк диапазон възможности – от аудиокниги и подкасти със Storytel, стрийминг и ТВ съдържание с Netflix, Max, SkyShowtime, електрическа градска мобилност със Spark, дигитални абонаменти за качествено новинарско съдържание с „Капитал“, „Мениджър“ и „Дневник“, а вече и помощ за дома.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*